"ኢሎም ይሓቱኒ። ንደቂ ኣንስትዮ ዝሕለቕ ትካል ስለ ዝኾነ፡ ደቂ ኣንስትዮ ጥራይ ዘለና ይመስሎም። ብቑጽሪ ንሕና ንበዝሕ ኢና፤ ግን ድማ ደቂ ተባዕትዮ ምሳና ይሰርሑ'ዮም። ኣብቲ ዝሰርሐሉ ቦታ መብዛሕትና ደቂ ኣንስትዮ ስለ ዝኾንና፡ ካብ ኣንጻራዊ ጾታ ዝበጽሑና ጸገማት እንተዘይሃለው'ውን፡ ጓል ኣንስተይቲ ምዃን ባዕሉ ግን ኣብ ናይ ስራሕ ቦታ ዝተፈላለዩ ጸገማት'ዩ ዘምጽእ። ብፍላይ፡ ሓሳባ ብዘይዝኾነ ጸገም እትገልጽ ጓል ኣንስተይቲ፡ ዝገጥማ ፈተና ቀሊል ኣይኮነን። ንዓይ ሓዊሱ፡ 'ተጅሃሪት'፣ 'ዕብይቲ' ዝብሉ ርኢይቶታት'ዮም ዝስዕቡኻ። ‘ማርያም ሰባ’፡ ካብ ጓል ናብ ጓል ኣንስተይቲ ናብ ቅዱስ ጎቦ ህንዲ ዝደየበት ቀዳመይቲ ጓል-ኣንስተይቲ ኣብ ስራሕኺ ንድሕሪት ዝጎቱኺ 5 ጎዳእቲ ልምድታት ንኣብነት፡ ብዙሓት ደቂ ኣንሰትዮ ኣብ ዘለዋሉ ክፍሊ ሓደ ወዲ ተባዕታይ ክቕልድን ክጻወትን ዝርኣየን፡ ብኣንጻሩ ብዙሓት ደቂ ተባዕትዮ ኣብ ዘለውሉ ሓንቲ ጓል ኣንስተይቲ ክትጻወት ዝርኣየን፡ ንኽልቲኦም ብሓደ ዓይኒ ኣይርእዮምን። ኣነ ንባዕለይ፡ ንዝኾነት ጓል ኣንስተይቲ ብኣከዳድንኣ፣ ኣዘራርብኣን ኣተሓሳስብኣን ከይግምግም ጻዕሪ ይገብር'የ። ብዘይ ዝኾነ ምጉብዕባዕ፡ ዓርስና ዝኸኣልና ክንኸውን ኣለና ኢለ ይኣምን። ጽኑዕ ንምዃን፡ ብዙሕ ነገራት ከም ዝሓተካ እፈልጥ። ተምሃሪት እንከለኹ፡ ናብ ህንዲ ክኸይድ ይደሊ ነይረ። ንሕና፡ ንባህሊ፣ ሃይማኖት፣ ቤተሰብ እንህቦ ትርጉም፡ ህንዳውያን ምስ ዘለዎም ነገር ስለ ዝመሳሰል፡ ናብ ህንዲ ተጓዒዘ ብዓይይ ክርእዮ ኣለኒ ይብል ስለ ዝነበርኩ፡ ከይደ። ንበይነይ ዘይረ ርእየያ። ቀስ ብቀስ ግን፡ እቶም ነበርቲ ክግረሙ እዕዘብ ነይረ። ጓል ኣንስተይቲ እሞ ድማ መንእሰይን ንበይነይን ምዃነይ፣ ሕብሪ ቆርበተይ ዝተፈለየ ምዃኑ ብምርኣይ፡ ይገርሞም ነይሩ። ብባህሎም፡ ሓዳር ዘይገበረት መንእሰይ ጓል ኣንስተይቲ፡ ኣይኮነን ንበይና ናብ ካልእ ሃገር ክትኸይድ ኣብቲ እትነብረሉ ከባቢ እውን ንበይና ክትጓዓዝ ኣይፍቀድን። ምንጪ ስእሊ, UN Women Kenya/Kennedy Okoth መግለጺ ስእሊ, ዘቢብ፡ ንስደተኛታትን ግዳይ ዝተፈላለየ ተፈጥሮኣዊ ሓደጋ ዝኾና ደቂ ኣንስትዮ፡ ኣብ ዝተዳለወ ሓገዝ ዓቅሚ ሓደ መዓልቲ፤ ናይ ሰለስተ ሰዓት መገዲ ብኣውቶብስ እናተጉዓዝኩ፡ ኣብ ጎነይ ዝነበረ ወዲ ተባዕታይ ጽግዕግዕ እናበለ (እናተሓሰየ) ቀስ እናበለ ድማ እግረይ ምስነኽኣኒ ኣብ ዝተጸቓቐጠ ኣውቶብስ ስለ ዝነበርና ዝገብሮ ጨኒቑኒ። ጠጠው ክብል ኮነ ክንቀሳቐስ ኣይክኣልኩን። ከዛርቦ እንተፈተንኩ'ውን ብቋንቋ ክንረዳዳእ ኣይክኣልናን። ሽዑ፡ ጓል ኣንስተይቲ ምዃነይ ተሰሚዑኒ። ከምኡ ዝገበረሉ ምኽንያት ጓል ብምዃነይ እዩ። ማዕረ እቲ ካልእ ሰብ መሰለይ ክሕሎ ነይሩዎ። ስለዚ እየ ኩሉ ግዜ "ናይ ምትንፋስ፣ ብህይወት ናይ ምንባርን ዘለኹምሉ ቦታ ናይ ምሓዝን መሰል ኣለኩም'ዩ" ዝብል። መብዛሕትኡ ግዜ፡ ንደቂ ኣንስትዮ ናብ ምሉእ ማዕርነት ነብጽሐን ዘለና ክመስለና ይኽእል'ዩ፤ ግን ከምኡ ኣይኮነን። ደቂ ኣንስትዮ ማዕረ እቲ ደቂ ተባዕትዮ ዝሓዙዎ ቦታ ይሓዛ ዘይኮነ፡ ክገብርኦ ዝደልያ ግን ብዝደልየኦ መገዲ ክፍጽማ መሰለን ይተሓሎ'ዩ፤ እዚ እዩ ማዕርነት ዝበሃል። ተቐዳዳሚት ሞሳና ደበሳይ ናብ ኢጣልያዊት ክለብ ተጸንቢራ "ሰብኣየይ ውሽማ ከምዝሓዘ ፈሊጠ፡ ይቕረ ክብሎ ድየ?" ንምንታይ 'ፌሚኒስት' ኮይነ?
